Cossacks 3

Cossacks 3 – realaus laiko strategijos vaizdo žaidimas, kurį sukūrė ir 2016 m. išleido „GSC Game World“. Tai trečioji „Cossacks“ kompiuterinių žaidimų serijos dalis. 

Tai 2001 m. žaidimo „Cossacks: European Wars“ perdarymas ir jo veiksmas vėl vyksta XVII ir XVIII a. Europoje.

Pagrindiniai skirtumai nuo senojo žaidimo yra šiuolaikinės 3D grafikos galimybės, atnaujinti modeliai ir tekstūros, dinaminis apšvietimas ir visiškas modifikacijų palaikymas.

Žaidimas sulaukė vidutiniškų kritikų atsiliepimų, kaip rodo apžvalgų suvestinės svetainė „Metacritic“ – vidutinis įvertinimas buvo 63 balai iš 100 galimų. Tokios pat nuomonės laikėsi ir vokiečių žurnalas „GameStar“, įvertinęs žaidimą 68 balais iš 100 galimų. Buvo teigiama, kad naujasis žaidimas remiasi nostalgija ir kad pirmojo žaidimo imitavimas neprisideda prie žaidimo vystymo.

Žaidimo tautos 

  Alžyras
  Austrija
  Bavarija (Rise to Glory)
  Danija (Days of Brilliance)
  Anglija
  Prancūzija
  Vengrija (Path to Grandeur)
  Nyderlandai (Days of Brilliance)
  Sardinija (The Golden Age)
  Abiejų Tautų Respublika
  Portugalija (Path to Grandeur)
  Prūsija
  Rusija
  Saksonija (Rise to Glory)
  Ispanija
  Švedija
  Šveicarija (The Golden Age)
  Turkija
  Ukraina
  Venecija
  Škotija (Guardians of the Highlands)
  Liuksemburgas

Žaidimo papildymai

Days of Brilliance 
2016 m. gruodžio 13 d. išleistas pirmas papildymas. Jame pateikiama nauja ATR kampanija, nauja misija, 5 papildomi istoriniai scenarijai, nauji senųjų tautų daliniai ir dvi naujos tautos: Danija ir Nyderlandai.

Rise to Glory 
2017 m. vasario 16 d. išleistas antras papildymas. Jame pateikiamos antrosios Prūsijos ir Švedijos kampanijos, nauji daliniai, snieguoti kraštovaizdžiai, nauji scenarijai ir tautos: Bavarija ir Saksonija.

Guardians of the Highlands 
2017 m. balandžio 12 d. išleistas trečias papildymas. Jame pateikiama trečioji Škotijos kampanija, nauji daliniai, „Asmeninis asistentas“ ir Škotija daugelio žaidėjų režime. Taip pat pridėtas naujas garso takelis.

Path to Grandeur 
2017 m. gegužės 16 d. išleistas ketvirtas papildymas. Jame pateikiamos Turkijos ir Ispanijos kampanijos, pridėta smėlėtų kraštovaizdžių, taip pat pridėta Vengrija ir Portugalija daugelio žaidėjų režime.

The Golden Age 
2017 m. rugpjūčio 24 d. išleistas penktas ir paskutinis papildymas. Jame įtraukiami istoriniai mūšiai, kuriuose gali dalyvauti iki 8 žaidėjų, olandų kampanija, nauji scenarijai, naujas garso takelis. Taip pat pridėta Šveicarija ir Sardinija daugelio žaidėjų režime.

Išnašos 

2016 kompiuteriniai žaidimai
Kompiuteriniai strateginiai žaidimai